**SLOVENŠČINA, 3. TEDEN**

**SREDA, 1. 4. 2020**

UČNA TEMA: MALA IN VELIKA PISANA ČRKA K

Danes se bomo naučili, kako zapisujemo malo in veliko pisano črko k.

Najprej našteješ nekaj besed, ki se pričnejo s črko k (kolo, kolovrat, kmet, kokoš, ….). V delovni zvezek za opismenjevanje (stran 106, 107) poglej, kako se zapiše mala in velika pisana črka k. Primerjaj jo z malo tiskano črko k. Ali sta si črki podobni? V čem se razlikujeta? Sedaj primerjaj še veliko pisano črko k in veliko tiskano črko k.

Zapis črke vadi s prstkom na listu papirja ali na mizi. Nato pisane črke s prstkom napišeš še mamici ali očku na hrbet, iz pisanih črk lahko sestaviš tudi besedo. Mamica ali očka pa mora ugotoviti, katero besedo si ji/mu napisal/-a.

Sedaj odpri delovni zvezek za opismenjevanje in vadi zapis pisane črke k. Izpolnjeni morata biti obe strani (106 in 107).

**Vzemi zvezek z vmesno črto, napiši naslov VAJA in datum.**

Napiši 2 vrsti malih pisanih črk k in 2 vrsti velikih pisanih črk k.

Nato naslednja imena svojih sošolcev prepiši s pisanimi črkami (pazi na veliko začetnico):

Iva, Tarik, Taai, Nik, Lana, Mia, Luka, Alina, Lovro, Lena, Anel

**Hitri in vedoželjni lahko naredijo še naslednjo nalogo:**

[This Photo](https://commons.wikimedia.org/wiki/File%3ATyagibeefarm_logo.jpg) by Unknown Author is licensed under [CC BY-SA](https://creativecommons.org/licenses/by-sa/3.0/)

V zvezek z vmesno črto s pisanimi črkami prepiši še naslednje povedi. Lahko si izmisliš tudi kakšno svojo poved:

* Renato in Alen živita v isti ulici.
* Stara sta osem let.
* Trenirata tenis.
* Zelo si želita leteti z letalom.